Ericu950/Stoicheia-meter-silver huggingface dataset:
ὥστ αὐτῷ προσήκει μετὰ τῶν αὐτομόλων ἀναγεγράφθαι πολὺ μᾶλλον ἢ τῶν φυγόντων ὀνομάζεσθαι 0 .
καὶ τοιοῦτος γεγενημένος καὶ περὶ τοὺς ἐκ Πειραιέως καὶ περὶ τοὺς ἐν ἄστει μείναντας καὶ περὶ πᾶσαν τὴν πόλιν , οὐκ ἀγαπᾷ τῶν ἴσων τυγχάνειν τοῖς ἄλλοις ἀλλὰ ζητεῖ πλέον ἔχειν ὑμῶν , ὥπερ ἢ μόνος ἀδικηθεὶς ἢ βέλτιστος ὢν πολιτῶν ἢ μεγίσταις συμφοραῖς δι ὑμᾶς κεχρημένος ἢ πλείστων ἀγαθῶν αἴτιος τῇ πόλει γεγενημένος 0 .
ἠβουλόμην δ ἂν ὑμᾶς ὁμοίως ἐμοὶ γιγνώσκειν αὐτόν , ἵν αὐτῷ μὴ τῶν ἀπολωλότων συνήχθεσθε ἀλλὰ τῶν ὑπολοίπων ἐφθονεῖτε .
νῦν δὲ περὶ μὲν τῶν ἄλλων ὅσοις ἐπιβεβούλευκε , καὶ δὶκας οἵας δεδίκασται καὶ γραφὰς ἃς εἰσελήλυθε , καὶ μεθ ὧν συνέστηκε καὶ καθ ὧν τὰ ψευδῆ μεμαρτύρηκεν , οὐ δ ἂν δὶς τοσοῦτον ὕδωρ ἱκανὸν διηγήσασθαι γένοιτο ·
ἓν δὲ μόνον ἀκούσαντες τῶν τούτῳ πεπραγμένων ῥᾳδίως καὶ τὴν ἄλλην αὐτοῦ πονηρίαν γνώσεσθε .
κρατῖνος γὰρ ἠμφισβήτησε χωρίου τῷ τούτου κηδεστῇ .
μάχης δ αὐτοῖς γενομένης , ὑποκρυψάμενοι θεράπαιναν ᾐτιῶντο τὸν Κρατῖνον συντρῖψαι τῆς κεφαλῆς αὐτῆς , ἐκ δὲ τραύματος φάσκοντες ἀποθανεῖν τὴν ἄνθρωπον λαγχάνουσιν αὐτῷ φόνου δίκην ἐπὶ Παλλαδίῳ .
πυθόμενος δ ὁ Κρατῖνος τὰς τούτων ἐπιβουλὰς τὸν μὲν ἄλλον χρόνον ἡσυχίαν ἦγεν , ἵνα μὴ μεταθεῖντο τὸ πρᾶγμα μη δ ἑτέρους λόγους ἐξευρίσκοιεν , ἀλλ ἐπ αὐτοφώρῳ ληφθεῖεν κακουργοῦντες ·
ἐπειδὴ δ ὁ κηδεστὴς μὲν ἦν ὁ τούτου κατηγορηκώς , οὗτος δὲ μεμαρτυρηκὼς ἦ μὴν τεθνάναι τὴν ἄνθρωπον , ἐλθόντες εἰς τὴν οἰκίαν ἵν ἦν κεκρυμμένη , βίᾳ λαβόντες αὐτὴν καὶ ἀγαγόντες ἐπὶ τὸ δικαστήριον ζῶσαν ἅπασι τοῖς παροῦσιν ἐπέδειξαν .
ὥσθ ἑπτακοσίων μὲν δικαζόντων , τεττάρων δὲ καὶ δέκα μαρτυρησάντων ἅπερ οὗτος , οὐδεμίαν ψῆφον μετέλαβε 0 .
μάρτυρες τίς οὖν ἀξίως δύναιτο κατηγορῆσαι τῶν τούτω πεπραγμένων ;
ἢ τίς ἂν εὑρεῖν ἔχοι παράδειγμα μεῖζον ἀδικίας καὶ συκοφαντίας καὶ πονηρίας ;
ἔνια μὲν γὰρ τῶν ἀδικημάτων οὐκ ἂν ὅλον τὸν τρόπον δηλώσειε τῶν ἀδικησάντων , ἐκ δὲ τῶν τοιούτων ἔγρων ἅπαντα τὸν βίον τῶν ἐξαμαρτανόντων ῥᾴδιον κατιδεῖν ἐστίν .
ὅστις γὰρ τοὺς ζῶντας τεθνάναι μαρτυρεῖ , τίνος ἂν ὑμῖν ἀποσχέσθαι δοκεῖ ;
ἣ ὅστις ἐπὶ τοῖς ἀλλοτρίοις πράγμασιν οὕτω πονηρός ἐστι , τί οὐκ ἂν ἐπὶ τοῖς αὑτοῦ τολμήσειεν ;
πῶς δὲ χρὴ τούτῳ πιστεύειν ὑπὲρ αὑτοῦ λέγοντι , ὃς ὑπὲρ ἑτέρων ἐπιορκῶν ἐξελέγχεται ;
τίς δὲ πώποτε φανερώτερον ἐπεδείχθη τὰ ψευδῆ μαρτυρῶν ;
τοὺς μὲν γὰρ ἄλλους ἐκ τῶν λεγομένων κρίνετε , τὴν δὲ τούτου μαρτυρίαν , ὅτι ψευδὴς ἦν , εἶδον οἱ δικάζοντες .
καὶ τοιαῦθ ἡμαρτηκὼς ἐπιχειρήσει λέγειν , ὡς ψευδόμεθα , ὅμοιον ἐργαζόμενος , ὥσπερ ἂν εἴ τῳ Φρυνώνδας πανουργίαν ὀνειδίσειεν ἢ Φιλουργὸς ὁ τὸ Γοργόνειον ὑφελόμενος τοὺς ἄλλους ἱεροσύλους ἔφασκεν εἶναι 0 .
τίνα δὲ προσήκει τῶν μὴ γενομένων παρασχέσθαι μάρτυρας μᾶλλον ἢ τοῦτον , ὃς αὐτὸς ἑτέροις τὰ ψευδῆ τολμᾷ μαρτυρεῖν 0 ;
ἀλλὰ γὰρ Καλλιμάχου μὲν ἐξέσται πολλάκις κατηγορεῖν , οὕτω γὰρ παρεσκεύασται πολιτεύεσθαι , περὶ δ ἐμαυτοῦ τὰς μὲν ἄλλας ἁπάσας παραλείψω λειτουργίας , ἧς δ οὐ μόνον ἄν μοι δικαίως ἔχοιτε χάριν ἀλλὰ καὶ τεκμηρίῳ χρήσαισθε περὶ τοῦ παντὸς πράγματος , ταύτης δὲ μνησθήσομαι πρὸς ὑμᾶς .
ὅτε γὰρ ἡ πόλις ἀπώλεσε τὰς ναῦς τὰς ἐν Ἐλλησπόντῳ καὶ τῆς δυνάμεως ἐστερήθη , τῶν μὲν πλείστων τριηράρχων τοσοῦτον διήνεγκον , ὅτι μετ ὀλίγων ἔσωσα τὴν ναῦν , αὐτῶν δὲ τούτων , ὅτι καταπλεύσας εἰς τὸν Πειραιᾶ μόνος οὐ κατέλυσα τὴν τριηραρχίαν , ἀλλὰ τῶν ἄλλων ἀσμένως ἀπαλλαττομένων τῶν λῃτουργιῶν καὶ πρὸς τὰ παρόντ ἀθύμως διακειμένων , καὶ τῶν μὲν ἀνηλωμένων αὐτοῖς μεταμέλον , τὰ δὲ λοιπὰ ἀποκρυπτομένων , καὶ νομιζόντων τὰ μὲν κοινὰ διεφθάρθαι , τὰ δ ἴδια σκοπουμένων , οὐ τὴν αὐτὴν ἐκείνοις γνώμην ἔσχον , ἀλλὰ πείσας τὸν ἀδελφὸν συντριηραρχεῖν , παρ ἡμῶν αὐτῶν μισθὸν διδόντες τοῖς ναύταις κακῶς ἐποιοῦμεν τοὺς πολεμίους .
τὸ δὲ τελευταῖον πρὸ εἰπόντος Λυσάνδρου , εἴ τις εἰσάγοι σῖτον ὡς ὑμᾶς , θάνατον τὴν ζημίαν , οὕτω φιλοτίμως εἴχομεν πρὸς τὴν πόλιν , ὥστε τῶν ἄλλων οὐ δὲ τὸν σφέτερον αὐτῶν εἰσάγειν τολμώντων ἡμεῖς τὸν ὡς ἐκείνους εἰσπλέοντα λαμβάνοντες εἰς τὸν Πειραιᾶ κατήγομεν 0 .
ἀνθ ὧν ὑμεῖς ἐψηφίσασθ ἡμᾶς στεφανῶσαι καὶ πρόσθε τῶν ἐπωνύμων ἀνειπεῖν ὡς μεγάλων ἀγαθῶν αἰτίους ὄντας .
καίτοι χρὴ τούτους δημοτικοὺς νομίζειν , οὐχ ὅσοι κρατοῦντος τοῦ δήμου μετασχεῖν τῶν πραγμάτων ἐπεθύμησαν , ἀλλ οἳ δυστυχησάσης τῆς πόλεως προκινδυνεύειν ὑμῶν ἠθέλησαν , καὶ χάριν ἔχειν , οὐκ εἴ τις αὐτὸς κακῶς πέπονθεν , ἀλλ εἴ τις ὑμᾶς εὖ πεποίηκε , καὶ πένητας γενομένους ἐλεεῖν οὐ τοὺς ἀπολωλεκότας τὴν οὐσίαν ἀλλὰ τοὺς εἰς ὑμᾶς ἀνηλωκότας .
ὧν εἷς ἐγὼ φανήσομαι γεγενημένος , ὃς πάντων ἂν εἴην δυστυχέστατος , εἰ πολλὰ τῶν ἐμαυτοῦ δεδαπανημένος εἰς τὴν πόλιν εἶτα δόξαιμι τοῖς ἀλλοτρίοις ἐπιβουλεύειν καὶ περὶ μηδενὸς ποιεῖσθαι τὰς παρ ὑμῖν διαβολάς , ὃς οὐ μόνον τὴν οὐσίαν ἀλλὰ καὶ τὴν ψυχὴν τὴν ἐμαυτοῦ περὶ ἐλάττονος φαίνομαι ποιούμενος τοῦ παρ ὑμῖν εὐδοκιμεῖν .
τῷ δ οὐκ ἂν ὑμῶν μεταμελήσειεν , εἰ καὶ μὴ παραχρῆμα ἀλλ ὀλίγον ὕστερον , εἰ τὸν μὲν συκοφάντην ἴδοιτε πλούσιον γεγενημένον , ἐμὲ δ ἐξ ὧν ὑπέλιπον λῃτουργῶν , καὶ τούτων ἐκπεπτωκότα 0 ;
καὶ τὸν μὲν μη δὲ πώποτε ὑπὲρ ὑμῶν κινδυνεύσαντα μεῖζον καὶ τῶν νόμων καὶ τῶν συνθηκῶν δυνάμενον , ἐμὲ δὲ τὸν οὕτω πρόθυμον περὶ τὴν πόλιν γεγενημένον μη δὲ τῶν δικαίων ἀξιούμενον τυγχάνειν 0 ;
τίς δ οὐκ ἂν ὑμῖν ἐπιτιμήσειεν , εἰ πεισθέντες ὑπὸ τῶν Καλλιμάχου λόγων τοσαύτην πονηρίαν ἡμῶν καταγνοίητε , οὓς ἐκ τῶν ἔργων κρίναντες δι ἀνδραγαθίαν ἐστεφανώσατε , ὅτ οὐ δ οὕτω ῥᾴδιον ἦν ὥσπερ νῦν τυχεῖν ταύτης τῆς τιμῆς 0 ;
τ οὐναντίον δ ἡμῖν συμβέβηκεν ἢ τοῖς ἄλλοις 0 ·
οἱ μὲν γὰρ ἄλλοι τοὺς εἰληφότας τὰς δωρεὰς ὑπομιμνῄσκουσιν , ἡμεῖς δ ὑμᾶς τοὺς δεδωκότας ἀξιοῦμεν μνημονεύειν , ἵν ὑμῖν τεκμήριον τῶν εἰρημένων ἁπάντων καὶ τῶν ἐπιτηδευμάτων τῶν ἡμετέρων γένηται .
δῆλον δ ὅτι ταύτης τῆς τιμῆς ἀξίους ἡμᾶς αὐτοὺς παρείχομεν , οὐχ ἵν ὀλιγαρχίας γενομένης τ ἀλλότρια διαρπάζοιμεν , ἀλλ ἵνα σωθείσης τῆς πόλεως οἵ τ ἄλλοι τὰ σφέτερ αὐτῶν ἔχοιεν , ἡμῖν τε παρὰ τῷ πλήθει τῶν πολιτῶν χάρις ὀφείλοιτο 0 ·
ἣν ὑμᾶς νῦν ἀπαιτοῦμεν , οὐ πλέον ἔχειν τοῦ δικαίου ζητοῦντες , ἀλλ ἀποφαίνοντες μὲν ὡς οὐδὲν ἀδικοῦμεν , ἀξιοῦντες δὲ τοῖς ὅρκοις καὶ ταῖς συνθήκαις ἐμμένειν .
καὶ γὰρ ἄν εἴη δεινὸν εἰ τοὺς μὲν ἠδικηκότας τιμωρίας ἀφεῖναι κύριαι γένοιντο , ἐφ ἡμῖν δὲ τοῖς εὖ πεποιηκόσιν ἄκυροι κατασταθεῖεν .
ἄξιον δὲ τὴν παροῦσαν τύχην διαφυλάττειν , ἐνθυμουμένους , ὅτι ἑτέρας μὲν πόλεις ἐποίησαν ἤδη συνθῆκαι μᾶλλον στασιάσαι , τὴν δ ἡμετέραν μᾶλλον ὁμονοεῖν 0 .
ὧν χρὴ μεμνημένους ἅμα τά τε δίκαια καὶ τὰ συμφέροντα ψηφίσασθαι .
ὡς μὲν τοίνυν ἔτυπτέ με Λοχίτης , ἄρχων χειρῶν ἀδίκων , ἅπαντες ὑμῖν οἱ παρόντες μεμαρτυρήκασιν .
τὸ δ ἁμάρτημα τοῦθ οὐχ ὅμοιον δεῖ νομίζειν τοῖς ἄλλοις οὐ δὲ τὰς τιμωρίας ἴσας ποιεῖσθαι περί τε τοῦ σώματος καὶ τῶν χρημάτων , ἐπισταμένους ὅτι τοῦτο πᾶσιν ἀνθρώποις οἰκειότατόν ἐστι , καὶ τούς τε νόμους ἐθέμεθα καὶ περὶ τῆς ἐλευθερίας μαχόμεθα καὶ τῆς δημοκρατίας ἐπιθυμοῦμεν καὶ τ ἄλλα πάντα τὰ περὶ τὸν βίον ἕνεκα τούτου πράττομεν .
ὥστ εἰκὸς ὑμᾶς ἐστὶ τοὺς περὶ τοῦτ ἐξαμαρτάνοντας , ὃ περὶ πλείστου ποιεῖσθε , τῇ μεγίστῃ ζημίᾳ κολάζειν .
εὑρήσετε δὲ καὶ τοὺς θέντας ἡμῖν τοὺς νόμους ὑπὲρ τῶν σωμάτων μάλιστα σπουδάσαντας .
πρῶτον μὲν γὰρ περὶ μόνου τούτου τῶν ἀδικημάτων καὶ δίκας καὶ γραφὰς ἄνευ παρακαταβολῆς ἐποίησαν , ἵν ὅπως ἂν ἕκαστος ἡμῶν τυγχάνῃ καὶ δυνάμενος καὶ βουλόμενος , οὕτως ἔχῃ τιμωρεῖσθαι τοὺς ἀδικοῦντας .
ἔπειτα τῶν μὲν ἄλλων ἐγκλημάτων αὐτῷ τῷ παθόντι μόνον ὁ δράσας ὑπόδικός ἐστιν ·
περὶ δὲ τῆς ὕβρεως , ὡς κοινοῦ τοῦ πράγματος ὄντος , ἔξεστι τῷ βουλομένῳ τῶν πολιτῶν γραψαμένῳ πρὸς τοὺς θεσμοθέτας εἰσελθεῖν εἰς ὑμᾶς .
οὕτω δ ἡγήσαντο δεινὸν εἶναι τὸ τύπτειν ἀλλήλους , ὥστε καὶ περὶ τῆς κακηγορίας νόμον ἔθεσαν ὃς κελεύει τοὺς λέγοντάς τι τῶν ἀπορρήτων πεντακοσίας δραχμὰς ὀφείλειν .
καίτοι πηλίκας τινὰς χρὴ ποιεῖσθαι τὰς τιμωρίας ὑπὲρ τῶν ἔργῳ παθόντων κακῶς , ὅταν ὑπὲρ τῶν λόγῳ μόνον ἀκηκοότων οὕτως ὀργιζόμενοι φαίνησθε ;
θαυμαστὸν δ εἰ τοὺς μὲν ἐπὶ τῆς ὀλιγαρχίας ὑβρίσαντας ἀξίους θανάτου νομίζετε , τοὺς δ ἐν δημοκρατίᾳ τ αὔτ ἐκείνοις ἐπιτηδεύοντας ἀζημίους ἀφήσετε 0 .
καίτοι δικαίως ἂν μείζονος οὗτοι τιμωρίας τυγχάνοιεν ·
φανερώτερον γὰρ ἐπιδείκνυνται τὴν αὑτῶν πονηρίαν .
ὅστις γὰρ νῦν τολμᾷ παρανομεῖν , ὅτ οὐκ ἔξεστι , τί ποτ ἂν ἐποίησεν , ὅθ οἱ κρατοῦντες τῆς πόλεως καὶ χάριν εἶχον τοῖς τὰ τοιαῦτ ἐξαμαρτάνουσιν ;
ἴσως οὖν Λοχίτης ἐπιχειρήσει μικρὸν ποιεῖν τὸ πρᾶγμα , διασύρων τὴν κατηγορίαν καὶ λέγων ὡς οὐδὲν ἐκ τῶν πληγῶν κακὸν ἔπαθον , ἀλλὰ μείζους ποιοῦμαι τοὺς λόγους ἢ κατὰ τὴν ἀξίαν τῶν γεγενημένων 0 .
ἐγὼ δ εἰ μὲν μηδεμία προσῆν ὕβρις τοῖς πεπραγμένοις , οὐκ ἄν ποτ εἰσῆλθον εἰς ὑμᾶς ·
νῦν δ οὐχ ὑπὲρ τῆς ἄλλης βλάβης τῆς ἐκ τῶν πληγῶν γενομένης , ἀλλ ὑπὲρ τῆς αἰκίας καὶ τῆς ἀτιμίας ἥκω παρ αὐτοῦ δίκην ληψόμενος , ὑπὲρ ὧν προσήκει τοῖς ἐλευθέροις μάλιστ ὀργίζεσθαι καὶ μεγίστης τυγχάνειν τιμωρίας .
ὁρῶ δ ὑμᾶς , ὅταν του καταγνῶθ ἱεροσυλίαν ἢ κλοπήν , οὐ πρὸς τὸ μέγεθος ὧν ἂν λάβωσι τὴν τίμησιν ποιουμένους , ἀλλ ὁμοίως ἁπάντων θάνατον καταγιγνώσκοντας , καὶ νομίζοντας δίκαιον εἶναι τοὺς τοῖς αὐτοῖς ἔργοις ἐπιχειροῦντας ταῖς αὐταῖς ζημίαις κολάζεσθαι .
χρὴ τοίνυν καὶ περὶ τῶν ὑβριζόντων τὴν αὐτὴν γνώμην ἔχειν , καὶ μὴ τοῦτο σκοπεῖν , εἰ μὴ σφόδρα συνέκοψαν , ἀλλ εἰ τὸν νόμον παρέβησαν , μη δ ὑπὲρ τοῦ συντυχόντος μόνον ἀλλ ὑπὲρ ἅπαντος τοῦ τρόπου δίκην παρ αὐτῶν λαμβάνειν , ἐνθυμουμένους ὅτι πολλάκις ἤδη μικραὶ προφάσεις μεγάλων κακῶν αἴτιαι γεγόνασι , καὶ διότι διὰ τοὺς τύπτειν τολμῶντας εἰς τοῦτ ἤδη τινὲς ὀργῆς προήχθησαν ὥστ εἰς τραύματα καὶ θανάτους καὶ φυγὰς καὶ τὰς μεγίστας συμφορὰς ἐλθεῖν ·
ὧν οὐδὲν διὰ τὸν φεύγοντα τὴν δίκην ἀγένητόν ἐστιν , ἀλλὰ κατὰ μὲν τὸ τούτου μέρος ἅπαντα πέπρακται , διὰ δὲ τὴν τύχην καὶ τὸν τρόπον τὸν ἐμὸν οὐδὲν τῶν ἀνηκέστων συμβέβηκεν .
ἡγοῦμαι δ ὑμᾶς οὕτως ἂν ἀξίως ὀργισθῆναι τοῦ πράγματος , εἰ διεξέλθοιτε πρὸς ὑμᾶς αὐτοὺς ὅσῳ μεῖζόν ἐστι τοῦτο τῶν ἄλλων ἁμαρτημάτων .
εὑρήσετε γὰρ τὰς μὲν ἄλλας ἀδικίας μέρος τι τοῦ βίου βλαπτούσας , τὴν δ ὕβριν ὅλοις τοῖς πράγμασι λυμαινομένην , καὶ πολλοὺς μὲν οἴκους δι αὐτὴν διαφθαρέντας , πολλὰς δὲ πόλεις ἀναστάτους γεγενημένας .
καὶ τί δεῖ τὰς τῶν ἄλλων συμφορὰς λέγοντα διατρίβειν ;
αὐτοὶ γὰρ ἡμεῖς δὶς ἤδη τὴν δημοκρατίαν ἐπείδομεν καταλυθεῖσαν καὶ δὶς τῆς ἐλευθερίας ἀπεστερήθημεν , οὐχ ὑπὸ τῶν ταῖς ἄλλαις πονηρίαις ἐνόχων ὄντων , ἀλλὰ διὰ τοὺς καταφρονοῦντας τῶν νόμων καὶ βουλομένους τοῖς μὲν πολεμίοις δουλεύειν , τοὺς δὲ πολίτας ὑβρίζειν .
ὧν οὗτος εἷς ὢν τυγχάνει .
καὶ γὰρ εἰ τῶν τότε κατασταθέντων νεώτερός ἐστιν , ἀλλὰ τόν γε τρόπον ἔχει τὸν ἐξ ἐκείνης τῆς πολιτείας .
αὗται γὰρ αἱ φύσεις εἰσὶν αἱ παραδοῦσαι μὲν τὴν δύναμιν τὴν ἡμετέραν τοῖς πολεμίοις , κατασκάψασαι δὲ τὰ τείχη τῆς πατρίδος , πεντακοσίους δὲ καὶ χιλίους ἀκρίτους ἀποκτείνασαι τῶν πολιτῶν .
ὧν εἰκὸς ὑμᾶς μεμνημένους τιμωρεῖσθαι μὴ μόνον τοὺς τότε λυμηναμένους ἀλλὰ καὶ τοὺς νῦν βουλομένους οὕτω διαθεῖναι τὴν πόλιν , καὶ τοσούτῳ μᾶλλον τοὺς ἐπιδόξους γενήσεσθαι πονηροὺς τῶν πρότερον ἡμαρτηκότων , ὅσῳ περ κρεῖττόν ἐστι τῶν μελλόντων κακῶν ἀποτροπὴν εὑρεῖν ἢ τῶν ἤδη γεγενημένων δίκην λαβεῖν 0 1 .
καὶ μὴ περιμείνηθ ἕως ἂν ἀθροισθέντες καὶ καιρὸν λαβόντες εἰς ὅλην τὴν πόλιν ἐξαμάρτωσιν , ἀλλ ἐφ ἧς ἂν ὑμῖν προφάσεως παραδοθῶσιν , ἐπὶ ταύτης αὐτοὺς τιμωρεῖσθε , νομίζοντες εὕρημ ἔχειν , ὅταν τινὰ λάβητ ἐν μικροῖς πράγμασιν ἐπιδεδειγμένον ἅπασαν τὴν αὑτοῦ πονηρίαν .
κράτιστον μὲν γὰρ ἦν , εἴ τι προσῆν ἄλλο σημεῖον τοῖς πονηροῖς τῶν ἀνθρώπων , πρὶν ἀδικηθῆναί τινα τῶν πολιτῶν , πρότερον κολάζειν αὐτούς ·
ἐπειδὴ δ οὐχ οἷόν τ ἐστὶν αἰσθέσθαι πρὶν κακῶς τινὰς παθεῖν ὑπ αὐτῶν , ἀλλ οὖν γ ἐπειδὰν γνωρισθῶσι , προσήκει πᾶσι μισεῖν τοὺς τοιούτους καὶ κοινοὺς ἐχθροὺς νομίζειν .
ἐνθυμεῖσθε δ ὅτι τῶν μὲν περὶ τὰς οὐσίας κινδύνων οὐ μέτεστι τοῖς πένησι , τῆς δ εἰς τὰ σώματ αἰκίας ὁμοίως ἅπαντες κοινωνοῦμεν ·
ὥσθ ὅταν μὲν τοὺς ἀποστεροῦντας τιμωρῆσθε , τοὺς πλουσίους μόνον ὠφελεῖτε , ὅταν δὲ τοὺς ὑβρίζοντας κολάζητε , ὑμῖν αὐτοῖς βοηθεῖτε .
ὧν ἕνεκα δεῖ περὶ πλείστου ποιεῖσθαι ταύτας τῶν δικῶν , καὶ περὶ μὲν τῶν ἄλλων συμβολαίων τοσούτου τιμᾶν , ὅσον προσήκει τῷ διώκοντι κομίσασθαι , περὶ δὲ τῆς ὕβρεως , ὅσον ἀποτείσας ὁ φεύγων παύσεσθαι μέλλει τῆς παρούσης ἀσελγείας 0 .
ἂν οὖν περιαιρῆτε τὰς οὐσίας τῶν νεανιευομένων εἰς τοὺς πολίτας καὶ μηδεμίαν νομίζηθ ἱκανὴν εἶναι ζημίαν , οἵτινες ἂν εἰς τὰ σώματ ἐξαμαρτάνοντες τοῖς χρήμασι τὰς δίκας ὑπέχωσιν , ἅπανθ ὅσα δεῖ τοὺς καλῶς δικάζοντας διαπράξεσθε ·
καὶ γὰρ περὶ τοῦ παρόντος πράγματος ὀρθῶς γνώσεσθε καὶ τοὺς ἄλλους πολίτας κοσμιωτέρους ποιήσετε καὶ τὸν βίον τὸν ὑμέτερον αὐτῶν ἀσφαλέστερον καταστήσετε .
ἔστι δὲ δικαστῶν νοῦν ἐχόντων περὶ τῶν ἀλλοτρίων τὰ δίκαια ψηφιζομένους ἅμα καὶ τὰ σφέτερ αὐτῶν εὖ τίθεσθαι .
καὶ μηδεὶς ὑμῶν εἰς τοῦτ ἀποβλέψας , ὅτι πένης εἰμὶ καὶ τοῦ πλήθους εἷς , ἀξιούτω τοῦ τιμήματος ἀφαιρεῖν .
οὐ γὰρ δίκαιον ἐλάττους ποιεῖσθαι τὰς τιμωρίας ὑπὲρ τῶν ἀδόξων ἢ τῶν διωνομασμένων , οὐ δὲ χείρους ἡγεῖσθαι τοὺς πενομένους ἢ τοὺς πολλὰ κεκτημένους 0 1 2 .
ὑμᾶς γὰρ ἂν αὐτοὺς ἀτιμάζοιτ εἰ τοιαῦτα γιγνώσκοιτε περὶ τῶν πολλῶν .
ἔτι δὲ καὶ πάντων ἂν εἴη δεινότατον , εἰ δημοκρατουμένης τῆς πόλεως μὴ τῶν αὐτῶν ἅπαντες τυγχάνοιμεν , ἀλλὰ τῶν μὲν ἀρχῶν μετέχειν ἀξιοῖμεν , τῶν δ ἐν τοῖς νόμοις δικαίων ἀποστεροῖμεν ἡμᾶς αὐτούς , καὶ μαχόμενοι μὲν ἐθέλοιμεν ἀποθνῄσκειν ὑπὲρ τῆς πολιτείας , ἐν δὲ τῇ ψήφῳ πλέον νέμοιμεν τοῖς τὰς οὐσίας ἔχουσιν .
οὐκ , ἄν γέ μοι πεισθῆθ , οὕτω διακείσεσθε πρὸς ὑμᾶς αὐτούς , οὐ δὲ διδάξετε τοὺς νεωτέρους καταφρονεῖν τοῦ πλήθους τῶν πολιτῶν , οὐ δὲ ἀλλοτρίους ἡγήσεσθ εἶναι τοὺς τοιούτους τῶν ἀγώνων , ἀλλ ὡς ὑπὲρ αὑτοῦ δικάζων , οὕτως ἕκαστος ὑμῶν οἴσει τὴν ψῆφον .
ἅπαντας γὰρ ὁμοίως ἀδικοῦσιν οἱ τολμῶντες τοῦτον τὸν νόμον παραβαίνειν τὸν ὑπὲρ τῶν σωμάτων τῶν ὑμετέρων κείμενον .
ὥστ ἂν σωφρονῆτε , παρακαλέσαντες ἀλλήλους ἐνσημανεῖσθε Λοχίτῃ τὴν ὀργὴν τὴν ὑμετέραν αὐτῶν , εἰδότες ὅτι πάντες οἱ τοιοῦτοι τῶν μὲν νόμων τῶν κειμένων καταφρονοῦσι , τὰ δ ἐνθάδε γιγνωσκόμενα , ταῦτα νόμους εἶναι νομίζουσιν .
ἐγὼ μὲν οὖν ὡς οἷός τ ἦν εἴρηκα περὶ τοῦ πράγματος ·
εἰ δέ τις τῶν παρόντων ἔχει τί μοι συνειπεῖν , ἀναβὰς εἰς ὑμᾶς λεγέτω .
περὶ μὲν οὖν τοῦ ζεύγους τῶν ἵππων , ὡς οὐκ ἀφελόμενος ὁ πατὴρ Τεισίαν εἶχεν , ἀλλὰ πριάμενος παρὰ τῆς πόλεως τῆς Ἀργείων , τῶν τε πρέσβεων τῶν ἐκεῖθεν ἡκόντων καὶ τῶν ἄλλων τῶν εἰδότων ἀκηκόατε μαρτυρούντων ·
τὸν αὐτὸν δὲ τρόπον ἅπαντές εἰσιν εἰθισμένοι με συκοφαντεῖν .
τὰς μὲν γὰρ δίκας ὑπὲρ τῶν ἰδίων ἐγκλημάτων λαγχάνουσι , τὰς δὲ κατηγορίας ὑπὲρ τῶν τῆς πόλεως πραγμάτων ποιοῦνται , καὶ πλείω χρόνον διατρίβουσι τὸν πατέρα μου διαβάλλοντες ἢ περὶ ὧν ἀντώμοσαν διδάσκοντες , καὶ τοσοῦτον καταφρονοῦσι τῶν νόμων ὥστε περὶ ὧν ὑμᾶς ὑπ ἐκείνου φασὶν ἠδικῆσθαι , τούτων αὐτοὶ δίκην παρ ἐμοῦ λαβεῖν ἀξιοῦσιν 0 .
ἐγὼ δ ἡγοῦμαι μὲν οὐδὲν προσήκειν τὰς κοινὰς αἰτίας τοῖς ἰδίοις ἀγῶσιν ·
ἐπειδὴ δὲ Τεισίας πολλάκις ὀνειδίζει μοι τὴν φυγὴν τὴν τοῦ πατρὸς καὶ μᾶλλον ὑπὲρ τῶν ὑμετέρων ἢ τῶν αὑτοῦ σπουδάζει πραγμάτων , ἀνάγκη πρὸς ταῦτα τὴν ἀπολογίαν ποιεῖσθαι 0 ·
καὶ γὰρ ἂν αἰσχυνοίμην , εἴ τῳ δόξαιμι τῶν πολιτῶν ἧττον φροντίζειν τῆς ἐκείνου δόξης ἢ τῶν ἐμαυτοῦ κινδύνων 0 .
πρὸς μὲν οὖν τοὺς πρεσβυτέρους βραχὺς ἂν ἐξήρκει λόγος ·
ἅπαντες γὰρ ἴσασιν ὅτι διὰ τοὺς αὐτοὺς ἄνδρας ἥ τε δημοκρατία κατελύθη κ ἀκεῖνος ἐκ τῆς πόλεως ἐξέπεσεν ·
τῶν δὲ νεωτέρων ἕνεκα , οἳ τῶν μὲν πραγμάτων ὕστεροι γεγόνασι τῶν δὲ διαβαλλόντων πολλάκις ἀκηκόασι , πορρωτέρωθεν ἄρξομαι διδάσκειν .
οἱ γὰρ τὸ πρῶτον ἐπιβουλεύσαντες τῷ δήμῳ καὶ καταστήσαντες τοὺς τετρακοσίους , ἐπειδὴ παρακαλούμενος ὁ πατὴρ οὐκ ἤθελε γενέσθαι μετ αὐτῶν , ὁρῶντες αὐτὸν καὶ πρὸς τὰς πράξεις ἐρρωμένως ἔχοντα καὶ πρὸς τὸ πλῆθος πιστῶς διακείμενον , οὐχ ἡγοῦντ οὐδὲν οἷοί τ εἶναι κινεῖν τῶν καθεστώτων , πρὶν ἐκποδὼν ἐκεῖνος αὐτοῖς γένοιτο .
εἰδότες δὲ τὴν πόλιν τῶν μὲν περὶ τοὺς θεοὺς μάλιστ ἂν ὀργισθεῖσαν , εἴ τις εἰς τὰ μυστήρια φαίνοιτ ἐξαμαρτάνων , τῶν δ ἄλλων εἴ τις τὴν δημοκρατίαν τολμῴη καταλύειν , ἀμφοτέρας ταύτας συνθέντες τὰς αἰτίας εἰσήγγελλον εἰς τὴν βουλήν , λέγοντες ὡς ὁ πατὴρ μὲν συνάγοι τὴν ἑταιρείαν ἐπὶ νεωτέροις πράγμασιν , οὗτοι δ ἐν τῇ Πουλυτίωνος οἰκίᾳ συνδειπνοῦντες τὰ μυστήρια ποιήσειαν .
ὀρθῆς δὲ τῆς πόλεως γενομένης διὰ τὸ μέγεθος τῶν αἰτιῶν καὶ διὰ ταχέων συλλεγείσης ἐκκλησίας οὕτω σαφῶς ἐπέδειξεν αὐτοὺς ψευδομένους , ὥστε παρὰ μὲν τῶν κατηγόρων ἡδέως ἂν ὁ δῆμος δίκην ἔλαβε , τὸν δ εἰς Σικελίαν στρατηγὸν ἐχειροτόνησεν .
μετὰ δὲ ταῦθ ὁ μὲν ἐξέπλευσεν ὡς ἀπηλλαγμένος ἤδη τῆς διαβολῆς , οἱ δὲ συστήσαντες τὴν βουλὴν καὶ τοὺς ῥήτορας ὑφ αὑτοῖς ποιησάμενοι πάλιν ἤγειρον τὸ πρᾶγμα καὶ μηνυτὰς εἰσέπεμπον .
καὶ τί δεῖ μακρολογεῖν ;
οὐ γὰρ πρότερον ἐπαύσαντο , πρὶν τόν τε πατέρ ἐκ τοῦ στρατοπέδου μετεπέμψαντο , καὶ τῶν φίλων αὐτοῦ τοὺς μὲν ἀπέκτειναν , τοὺς δ ἐκ τῆς πόλεως ἐξέβαλον .
πυθόμενος δὲ τήν τε τῶν ἐχθρῶν δύναμιν καὶ τὰς τῶν ἐπιτηδείων συμφοράς , καὶ νομίζων δεινὰ πάσχειν ὅτι παρόντα μὲν αὐτὸν οὐκ ἔκρινον , ἀπόντος δὲ κατεγίγνωσκον , οὐ δ ὣς ἀπελθεῖν ἠξίωσεν εἰς τοὺς πολεμίους ·
ἀλλ ἐκεῖνος μὲν τοσαύτην πρόνοιαν ἔσχεν ὑπὲρ τοῦ μη δὲ φεύγων μηδὲν ἐξαμαρτεῖν εἰς τὴν πόλιν , ὥστ εἰς Ἄργος ἐλθὼν ἡσυχίαν εἶχεν , οἱ δ εἰς τοσοῦτον ὕβρεως ἦλθον , ὥστ ἔπεισαν ὑμᾶς ἐλαύνειν αὐτὸν ἐξ ἁπάσης τῆς Ἑλλάδος καὶ στηλίτην ἀναγράφειν καὶ πρέσβεις πέμποντας ἐξαιτεῖν παρ Ἀργείων .
ἀπορῶν δ ὅ τι χρήσαιτο τοῖς παροῦσι κακοῖς καὶ πανταχόθεν εἰργόμενος καὶ σωτηρίας οὐδεμιᾶς ἄλλης αὐτῷ φαινομένης τελευτῶν ἐπὶ Λακεδαιμονίους ἠναγκάσθη καταφυγεῖν .
καὶ τὰ μὲν γενόμενα ταῦτ ἐστίν ·
τοσοῦτον δὲ τοῖς ἐχθροῖς τῆς ὕβρεως περίεστιν , ὥσθ οὕτως ἀνόμως τοῦ πατρὸς ἐκπεσόντος ὡς δεινὰ δεδρακότος αὐτοῦ κατηγοροῦσι , καὶ διαβάλλειν ἐπιχειροῦσιν ὡς Δεκέλειάν τ ἐπετείχισε καὶ τὰς νήσους ἀπέστησε καὶ τῶν πολεμίων διδάσκαλος κατέστη .
καὶ ἐνίοτε μὲν αὐτοῦ προσποιοῦνται καταφρονεῖν , λέγοντες ὡς οὐδὲν διέφερε τῶν ἄλλων , νυνὶ δ ἁπάντων αὐτὸν τῶν γεγενημένων αἰτιῶνται καί φασι παρ ἐκείνου μαθεῖν Λακεδαιμονίους ὡς χρὴ πολεμεῖν , οἳ καὶ τοὺς ἄλλους διδάσκειν τέχνην ἔχουσιν .
ἐγὼ δ εἴ μοι χρόνος ἱκανὸς γένοιτο , ῥᾳδίως ἂν αὐτὸν ἐπιδείξαιμι τὰ μὲν δικαίως πράξαντα , τῶν δ ἀδίκως αἰτίαν ἔχοντα .
πάντων δ ἂν εἴη δεινότατον , εἰ τοῦ πατρὸς μετὰ τὴν φυγὴν δωρεὰν λαβόντος ἐγὼ διὰ τὴν ἐκείνου φυγὴν ζημιωθείην .
ἡγοῦμαι δ αὐτὸν παρ ὑμῶν δικαίως ἂν πλείστης συγγνώμης τυγχάνειν ·
ὑπὸ γὰρ τῶν τριάκοντ ἐκπεσόντες ταῖς αὐταῖς ἐκείνῳ συμφοραῖς ἐχρήσασθε .
ἐξ ὧν ἐνθυμεῖσθαι χρή , πῶς ἕκαστος ὑμῶν διέκειτο καὶ τίνα γνώμην εἶχε καὶ ποῖον κίνδυνον οὐκ ἂν ὑπέμεινεν ὥστε παύσασθαι μὲν μετοικῶν , κατελθεῖν δ εἰς τὴν πατρίδα , τιμωρήσασθαι δὲ τοὺς ἐκβαλόντας .
ἐπὶ τίνα δ ἢ πόλιν ἢ φίλον ἢ ξένον οὐκ ἤλθετε δεησόμενοι συγκαταγαγεῖν ὑμᾶς ;
τίνος δ ἀπέσχεσθε πειρώμενοι κατελθεῖν ;
οὐ καταλαβόντες τὸν Πειραιᾶ καὶ τὸν σῖτον τὸν ἐν τῇ χώρᾳ διεφθείρετε καὶ τὴν γῆν ἐτέμνετε καὶ τὰ προάστεια ἐνεπρήσατε καὶ τελευτῶντες τοῖς τείχεσι προσεβάλετε ;
καὶ ταῦθ οὕτω σφόδρ ἐνομίζετε χρῆναι ποιεῖν , ὥστε τοῖς ἡσυχίαν ἄγουσι τῶν συμφυγάδων μᾶλλον ὠργίζεσθε ἢ τοῖς αἰτίοις τῶν συμφορῶν γεγενημένοις 0 .
ὥστ οὐκ εἰκὸς ἐπιτιμᾶν τοῖς τῶν αὐτῶν ὑμῖν ἐπιθυμοῦσιν , οὐ δὲ κακοὺς ἄνδρας νομίζειν , ὅσοι φεύγοντες κατελθεῖν ἐζήτησαν , ἀλλὰ πολὺ μᾶλλον ὅσοι μένοντες φυγῆς ἄξι ἐποίησαν 0 ·
οὐ δ ἐντεῦθεν ἀρξαμένους κρίνειν , ὁποῖός τις ἦν ὁ πατὴρ πολίτης , ὅτ οὐδὲν αὐτῷ τῆς πόλεως προσῆκεν , ἀλλ ἐπ ἐκείνου τοῦ χρόνου σκοπεῖν οἷος ἦν πρὶν φυγεῖν περὶ τὸ πλῆθος , καὶ ὅτι διακοσίους ὁπλίτας ἔχων τὰς μεγίστας πόλεις τῶν ἐν Πελοποννήσῳ Λακεδαιμονίων μὲν ἀπέστησεν , ὑμῖν δὲ συμμάχους ἐποίησε , καὶ εἰς οἵους κινδύνους αὐτοὺς κατέστησε , καὶ ὡς περὶ Σικελίαν ἐστρατήγησεν .
τούτων μὲν γὰρ ἐκείνῳ προσήκει χάριν ὑμᾶς ἔχειν ·
τῶν δ ἐν τῇ συμφορᾷ γενομένων τοὺς ἐκβαλόντας αὐτὸν δικαίως ἂν αἰτίους νομίζοιτε .
ἀναμνήσθητε δὲ πρὸς ὑμᾶς αὐτούς , ἐπειδὴ κατῆλθεν , ὡς πόλλ ἀγαθὰ τὴν πόλιν ἐποίησεν , ἔτι δὲ πρότερον , ὡς ἐχόντων τῶν πραγμάτων αὐτὸν κατεδέξασθε , καταλελυμένου μὲν τοῦ δήμου , στασιαζόντων δὲ τῶν πολιτῶν , διαφερομένων δὲ τῶν στρατιωτῶν πρὸς τὰς ἀρχὰς τὰς ἐνθάδε καθεστηκυίας , εἰς τοῦτο δὲ μανίας ἀμφοτέρων ἀφιγμένων ὥστε μηδετέροις μηδεμίαν ἐλπίδ εἶναι σωτηρίας ·
οἱ μὲν γὰρ τοὺς ἔχοντας τὴν πόλιν ἐχθροὺς ἐνόμιζον μᾶλλον ἢ Λακεδαιμονίους , οἱ δὲ τοὺς ἐκ Δεκελείας μετεπέμποντο , ἡγούμενοι κρεῖττον εἶναι τοῖς πολεμίοις τὴν πατρίδα παραδοῦναι μᾶλλον ἢ τοῖς ὑπὲρ τῆς πόλεως στρατευομένοις τῆς πολιτείας μεταδοῦναι 0 1 .
τοιαύτην μὲν οὖν τῶν πολιτῶν γνώμην ἐχόντων , κρατούντων δὲ τῶν πολεμίων καὶ τῆς γῆς καὶ τῆς θαλάττης , ἔτι δὲ χρημάτων ὑμῖν μὲν οὐκ ὄντων , ἐκείνοις δὲ βασιλέως παρέχοντος , πρὸς δὲ τούτοις ἐνενήκοντα νεῶν ἐκ Φοινίκης εἰς Ἄσπενδον ἡκουσῶν καὶ παρεσκευασμένων Λακεδαιμονίοις βοηθεῖν , ἐν τοσαύταις συμφοραῖς καὶ τοιούτοις κινδύνοις τῆς πόλεως οὔσης , μεταπεμψαμένων αὐτὸν τῶν στρατιωτῶν οὐκ ἐσεμνύνατ ἐπὶ τοῖς παροῦσιν , οὐ δ ἐμέμψατο περὶ τῶν γεγενημένων , οὐ δ ἐβουλεύσατο περὶ τῶν μελλόντων , ἀλλ εὐθὺς εἵλετο μετὰ τῆς πόλεως ὁτιοῦν πάσχειν μᾶλλον ἢ μετὰ Λακεδαιμονίων εὐτυχεῖν , καὶ πᾶσι φανερὸν ἐποίησεν ὅτι τοῖς ἐκβαλοῦσιν ἀλλ οὐχ ὑμῖν ἐπολέμει , καὶ ὅτι κατελθεῖν ἀλλ οὐκ ἀπολέσαι τὴν πόλιν ἐπεθύμει .
γενόμενος δὲ μεθ ὑμῶν ἔπεισε μὲν Τισσαφέρνην μὴ παρέχειν χρήματα Λακεδαιμονίοις , ἔπαυσε δὲ τοὺς συμμάχους ὑμῶν ἀφισταμένους , διέδωκε δὲ παρ αὑτοῦ μισθὸν τοῖς στρατιώταις , ἀπέδωκε δὲ τῷ δήμῳ τὴν πολιτείαν , διήλλαξε δὲ τοὺς πολίτας , ἀπέστρεψε δὲ τὰς ναῦς τὰς Φοινίσσας .
καὶ μετὰ ταῦτα καθ ἕκαστον μέν , ὅσας τριήρεις ἔλαβεν ἢ μάχας ἐνίκησεν ἢ πόλεις κατὰ κράτος εἷλεν ἢ λόγῳ πείσας φίλας ὑμῖν ἐποίησε , πολὺ ἂν ἔργον εἴη λέγειν ·
πλείστων δὲ κινδύνων τῇ πόλει κατ ἐκεῖνον τὸν καιρὸν γενομένων οὐδεπώποτε τοῦ πατρὸς ἡγουμένου τρόπαιον ὑμῶν ἔστησαν οἱ πολέμιοι .
περὶ μὲν οὖν τῶν ἐστρατηγημένων οἶδα μὲν ὅτι πολλὰ παραλείπω , διὰ τοῦτο δ οὐκ ἀκριβῶς εἴρηκα περὶ αὐτῶν , ὅτι σχεδὸν ἅπαντες μνημονεύετε τὰ πραχθέντα .
λοιδοροῦσι δὲ λίαν ἀσελγῶς καὶ θρασέως καὶ τὸν ἄλλον βίον τὸν τοῦ πατρός , καὶ οὐκ αἰσχύνονται τοιαύτῃ παρρησίᾳ χρώμενοι περὶ τοῦ τεθνεῶτος , ἣν ἔδεισαν ἂν ποιήσασθαι περὶ ζῶντος , ἀλλ εἰς τοσοῦτον ἀνοίας ἐληλύθασιν , ὥστ οἴονται καὶ παρ ὑμῖν καὶ παρὰ τοῖς ἄλλοις εὐδοκιμήσειν , ἢν ὡς ἂν δύνωνται πλεῖστα περὶ αὐτοῦ βλασφημήσωσιν , ὥσπερ οὐ πάντας εἰδότας ὅτι καὶ τοῖς φαυλοτάτοις τῶν ἀνθρώπων ἔξεστιν οὐ μόνον περὶ τῶν ἀνδρῶν τῶν ἀρίστων ἀλλὰ καὶ περὶ τῶν θεῶν ὑβριστικοὺς λόγους εἰπεῖν 0 .
ἴσως μὲν οὖν ἀνόητόν ἐστιν ἁπάντων τῶν εἰρημένων φροντίζειν ·
ὅμως δ οὐχ ἥκιστ ἐπιθυμῶ περὶ τῶν ἐπιτηδευμάτων τῶν τοῦ πατρὸς διελθεῖν πρὸς ὑμᾶς , μικρὸν προλαβὼν καὶ τῶν προγόνων ἐπιμνησθείς , ἵν ἐπίστησθ ὅτι πόρρωθεν ἡμῖν ὑπάρχει μέγιστα καὶ κάλλιστα τῶν πολιτῶν .
ὁ γὰρ πατὴρ πρὸς μὲν ἀνδρῶν ἦν Εὐπατριδῶν , ὧν τὴν εὐγένειαν ἐξ αὐτῆς τῆς ἐπωνυμίας ῥᾴδιον γνῶναι , πρὸς γυναικῶν δ Ἀλκμεωνιδῶν , οἳ τοῦ μὲν πλούτου μέγιστον μνημεῖον κατέλιπον , ἵππων γὰρ ζεύγει πρῶτος Ἀλκμέων τῶν πολιτῶν Ὀλυμπίασιν ἐνίκησε , τὴν δ εὔνοιαν ἣν εἶχον εἰς τὸ πλῆθος , ἐν τοῖς τυραννικοῖς ἐπεδείξαντο 0 ·
συγγενεῖς γὰρ ὄντες Πεισιστράτου καὶ πρὶν εἰς τὴν ἀρχὴν καταστῆναι μάλιστ αὐτῷ χρώμενοι τῶν πολιτῶν , οὐκ ἠξίωσαν μετασχεῖν τῆς ἐκείνου τυραννίδος , ἀλλ εἵλοντο φυγεῖν μᾶλλον ἢ τοὺς πολίτας ἰδεῖν δουλεύοντας 0 .
τετταράκοντα δ ἔτη τῆς στάσεως γενομένης ὑπὸ μὲν τῶν τυράννων τοσούτῳ μᾶλλον τῶν ἄλλων ἐμισήθησαν , ὥσθ ὁπότε τ ἀκείνων κρατήσειεν , οὐ μόνον τὰς οἰκίας αὐτῶν κατέσκαπτον ἀλλὰ καὶ τοὺς τάφους ἀνώρυττον , ὑπὸ δὲ τῶν συμφυγάδων οὕτω σφόδρ ἐπιστεύθησαν , ὥσθ ἅπαντα τοῦτον τὸν χρόνον ἡγούμενοι τοῦ δήμου διετέλεσαν .
καὶ τὸ τελευταῖον Ἀλκιβιάδης καὶ Κλεισθένης , ὁ μὲν πρὸς πατρός , ὁ δὲ πρὸς μητρὸς ὢν πρόπαππος τοῦ πατρὸς τ οὐμοῦ , στρατηγήσαντες τῆς φυγῆς κατήγαγον τὸν δῆμον καὶ τοὺς τυράννους ἐξέβαλον , καὶ κατέστησαν ἐκείνην τὴν δημοκρατίαν , ἐξ ἧς οἱ πολῖται πρὸς μὲν ἀνδρίαν οὕτως ἐπαιδεύθησαν ὥστε τοὺς βαρβάρους τοὺς ἐπὶ πᾶσαν ἐλθόντας τὴν Ἑλλάδα μόνοι νικᾶν μαχόμενοι , περὶ δὲ δικαιοσύνης τοσαύτην δόξαν ἔλαβον ὥσθ ἑκόντας αὐτοῖς τοὺς Ἕλληνας ἐγχειρίσαι τὴν ἀρχὴν τῆς θαλάττης , τὴν δὲ πόλιν τηλικαύτην τὸ μέγεθος ἐποίησαν καὶ τῇ δυνάμει καὶ ταῖς ἄλλαις κατασκευαῖς ὥστε τοὺς φάσκοντας αὐτὴν ἄστυ τῆς Ἑλλάδος εἶναι καὶ τοιαύταις ὑπερβολαῖς εἰθισμένους χρῆσθαι δοκεῖν ἀληθῆ λέγειν .
τὴν μὲν οὖν φιλίαν τὴν πρὸς τὸν δῆμον οὕτω παλαιὰν καὶ γνησίαν καὶ διὰ τὰς μεγίστας εὐεργεσίας γεγενημένην παρὰ τῶν προγόνων παρέλαβεν ·
αὐτὸς δὲ κατελείφθη μὲν ὀρφανός , ὁ γὰρ πατὴρ αὐτοῦ μαχόμενος ἐν Κορωνείᾳ τοῖς πολεμίοις ἀπέθανεν , ἐπετροπεύθη δ ὑπὸ Περικλέους , ὃν πάντες ἂν ὁμολογήσειαν καὶ σωφρονέστατον καὶ δικαιότατον καὶ σοφώτατον γενέσθαι τῶν πολιτῶν .
ἡγοῦμαι γὰρ καὶ τοῦτ εἶναι τῶν καλῶν , ἐκ τοιούτων γενόμενον ὑπὸ τοιούτοις ἤθεσιν ἐπιτροπευθῆναι καὶ τραφῆναι καὶ παιδευθῆναι .
δοκιμασθεὶς δ οὐκ ἐνδεέστερος ἐγένετο τῶν προειρημένων , οὐ δ ἠξίωσεν αὐτὸς μὲν ῥᾳθύμως ζῆν , σεμνύνεσθαι δ ἐπὶ ταῖς τῶν προγόνων ἀρεταῖς , ἀλλ εὐθὺς οὕτω μέγ ἐφρόνησεν , ὥστ ᾠήθη δεῖν δι αὑτὸν καὶ τ ἀκείνων ἔργα μνημονεύεσθαι .
καὶ πρῶτον μέν , ὅτε Φορμίων ἐξήγαγεν ἐπὶ Θρᾴκης χιλίους Ἀθηναίων , ἐπιλεξάμενος τοὺς ἀρίστους , μετὰ τούτων στρατευσάμενος τοιοῦτος ἦν ἐν τοῖς κινδύνοις ὥστε στεφανωθῆναι καὶ πανοπλίαν λαβεῖν παρὰ τοῦ στρατηγοῦ .
καίτοι τί χρὴ τὸν τῶν μεγίστων ἐπαίνων ἄξιον ;